Blink-182

**Blink-182** je americká pop-punková skupina z mesta Poway pri San Diegu v Kalifornii, ktorá vznikla v roku 1992. Jej členmi sú basgitarista a spevák Mark Hoppus, gitarista a spevák Tom DeLonge a bubeník Travis Barker. Skupina je považovaná za kľúčovú vo vývoji pop punku; ich kombinácia popových melódií s rýchlo sa meniacim punk rockom bola pre rozhlasové stanice prijateľnejšia ako tvorba iných skupín. Skupina s pôvodným bubeníkom Scottom Raynorom vznikla z južnej kalifornskej punkovej scény začiatkom 90. rokov. Známa bola svojimi energickými vystúpeniami a satirickým humorom v textoch skladieb.

Pôvodne bola známa ako Blink, kým írska skupina Blink pohrozila právnym konaním; preto si k názvu pripojila "-182". Ich debutový album *[[Cheshire Cat]]* (1995) priviedol skupinu na festival Warped Tour so skupinami ako Pennywise a NOFX. Ich druhý album *[[Dude Ranch]]* (1997) bol spoludistribuovaný vydavateľstvom MCA Records a obsahoval ich rádiový hit „Dammit“. Raynor bol v polovici roku 1998 vyhodený a nahradil to Barker. Tretí štúdiový album *[[Enema of the State]]* (1999) bol nesmierne úspešný, hlavne vďaka singlom „What's My Age Again?“, „Adam's Song“ a „All the Small Things“, ktoré boli masovo hrané v rozhlasových staniciach a v MTV sa stali hitmi. Ich ďalší album *[[Take Off Your Pants and Jacket]]* (2001) dosiahol 1. miesta v USA, Kanade a Nemecku. Rovnomenný album *[[Blink-182 (album)|Blink-182]]* vydaný v roku 2003 je známy štýlovou zmenou, ktorá je spojením experimentálnej hudby s ich zvyčajnou pop punkovou tvorbou. V roku 2005 DeLonge opustil skupinu a skupina tak prerušila svoju činnosť na neurčito. Tom DeLonge sa rozhodol založiť skupinu Angels and Airwaves. Ostatným dvom členom to oznámil prostredníctvom ich spoločného manažéra. Mark a Travis následne založili svoju skupinu +44. Prvý album Toma DeLongea však bol prijatý vlažne. Až v roku 2009 trojica opäť obnovila svoju činnosť a v roku 2011 vydali svoj šiesty štúdiový album *[[Neighborhoods]]*.

Celosvetovo predala skupina viac ako 35 miliónov albumov. V roku 2011 denník *[[New York Times]]* uviedol "neexistuje žiadna skupina z 90. rokov, ktorá by bola vplyvnejšia ako blink-182". Zvuk skupiny spred roku 2005 môže byť počuť v tvorbe skupiny Fall Out Boy alebo v súčasnej vlne punk rockových skupín ako All Time Low či The Maine.

## Hudobný štýl a vplyvy
Hudba skupiny blink-182 je označovaná za pop punk, teda žáner, ktorý spája niektoré vlastnosti punk rocku a popu, "spája sklamanie a rýchle radostné refrény." Skupina je tiež považovaná za alternatívnu rockovú. Ich prvotná tvorba ako *Cheshire Cat* (1995) a *Dude Ranch* (1997) mali základ v skate punku a punk rocku.

Skupina blink-182 uviedla medzi vplyvy interpretov ako The Cure, Descendents, Bad Religion, Screeching Weasel, All, Face to Face, Down by Law, Pennywise, The Vandals, Operation Ivy, Generation X, Ramones, Fugazi a Refused. Tiež skupinu inšpirovali niektorí "emo" interpreti z polovice 90. rokov ako Jimmy Eat World a The Get Up Kids.

## Členovia
;Súčasní
*Mark Hoppus – basová gitara, spev (1992 – 2005; 2009 – súčasnosť)
*Travis Barker – bicie, perkusie (1998 – 2005; 2009 – súčasnosť)
*Matt Skiba – gitara, spev (2015–súčasnosť)

;Bývalí
* Tom DeLonge – gitara, spev (1992 - 2005; 2009 - 2015)

*Scott Raynor – bicie, perkusie (1992–1998)

;Časová os


ImageSize = width:1200 height:auto barincrement:20
PlotArea = left:100 bottom:60 top:0 right:20
Alignbars   = justify
DateFormat  = mm/dd/yyyy
Period      = from:08/02/1992 till:12/31/2014
TimeAxis    = orientation:horizontal format:yyyy

Colors      =
  id:bass     value:blue        legend:Vokály/Basgitara
  id:guitar   value:red         legend:Vokály/Gitara
  id:drums    value:purple      legend:bicie
  id:lines1   value:black       legend:Štúdiové_albumy
  id:lines2   value:gray(0.6)   legend:Ostatné_nahrávky

Legend      = orientation:vertical position:bottom columns:1
ScaleMajor  = unit:year increment:1 start:1993
ScaleMinor  = unit:year increment:1 start:1993

BarData     =
  bar:Mark    text:Mark Hoppus
  bar:Tom     text:Tom DeLonge
  bar:Scott   text:Scott Raynor
  bar:Travis  text:Travis Barker

PlotData    =
  width:10 textcolor:black align:left anchor:from shift:(10,-4)
  bar:Mark   from:08/02/1992 till:02/01/2005 color:bass
  bar:Mark   from:02/08/2009 till:end        color:bass
  bar:Tom    from:08/02/1992 till:02/01/2005 color:guitar
  bar:Tom    from:02/08/2009 till:end        color:guitar
  bar:Scott  from:08/02/1992 till:07/01/1998 color:drums
  bar:Travis from:07/01/1998 till:02/01/2005 color:drums
  bar:Travis from:02/08/2009 till:end        color:drums

LineData    =
  at:05/15/1993 color:lines2 layer:back
  at:09/01/1993 color:lines2 layer:back
  at:01/31/1994 color:lines2 layer:back
  at:02/17/1995 color:lines1 layer:back
  at:04/03/1995 color:lines2 layer:back
  at:02/01/1996 color:lines2 layer:back
  at:11/23/1996 color:lines2 layer:back
  at:06/17/1997 color:lines1 layer:back
  at:06/01/1999 color:lines1 layer:back
  at:11/07/2000 color:lines2 layer:back
  at:06/12/2001 color:lines1 layer:back
  at:11/18/2003 color:lines1 layer:back
  at:09/27/2011 color:lines1 layer:back
  at:12/18/2012 color:lines2 layer:back




## Diskografia

;Štúdiové albumy
* *[[Cheshire Cat]]* (1995)
* *[[Dude Ranch]]* (1997)
* *[[Enema of the State]]* (1999)
* *[[Take Off Your Pants and Jacket]]* (2001)
* *[[Blink-182 (album)|Blink-182]]* (2003)
* *[[Neighborhoods]]* (2011)
* *California* (2016)
**Nine* (2019)
**One More Time...* (2023)

;EP
* *[[They Came to Conquer... Uranus]]* (1996)
* *[[Dogs Eating Dogs]]* (2012)

;Kompilácie
* *[[Greatest Hits (Blink-182)|Greatest Hits]]* (2005)

## Ceny a nominácie
;Kerrang! Awards
Skupina Blink-182 vyhrala jednu cenu.

;MTV Europe Music Awards
Skupina Blink-182 vyhrala dve ceny.

;MTV Video Music Awards
Skupina Blink-182 vyhrala jednu cenu zo štyroch nominácií.

;Nickelodeon Kids' Choice Awards
Skupina Blink-182 vyhrala jednu cenu.

;Teen Choice Awards
Skupina Blink-182 vyhrala tri ceny.

## Referencie

## Iné projekty

## Externé odkazy
* Oficiálna webstránka

## Zdroj


Kategória:Alternatívnorockové hudobné skupiny USA
Kategória:Skatepunkové hudobné skupiny
Kategória:Punkrockové hudobné skupiny USA
Kategória:Rockové hudobné skupiny USA
Kategória:Držitelia ceny Kerrang! Award
Kategória:Trojice v hudbe
Kategória:Hudobné skupiny z 1992
Kategória:Hudobné skupiny ukončené v roku 2005
Kategória:Interpreti MCA Records